Ruĝgorĝa kotingo

La ruĝgorĝa kotingoOrnitologia taksonomio. () estas unutipa birdospecio el la familio de kotingedoj. Ĝi estas endemia de la Andoj de Kolombio, Ekvadoro kaj Peruo.

Taksonomio
Laŭ AviListAviList v2025, konsultita la 14-an de feb. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Cotingidae - kotingedoj
Pipreola Swainson, WJ, 1838
Pipreola chlorolepidota Swainson, WJ, 1838 - ruĝgorĝa kotingo

Etimologio
La scienca genra nomo Pipreola estas la diminutivo de la genro Pipra, el pipredoj, al kiu tiu genro similasBirds of the World, Fiery-throated Fruiteater..

La specia epiteto chlorolepidota estas kunmetaĵo de 2 antikvaj grekaj vortoj, χλωρός (kloros = "helverda" aŭ "flavaverda") kaj λεπίς, λεπίδος (lepis, lepidos = "skvamo"), pro la skvama aspekto de la brusto kaj ventro de la ino de tiu specio.

 Aspekto 
Estante nur 12.5 cm longa, la ruĝgorĝa kotingo estas la plej malgranda specio en la genro. La plenkreska masklo havas brilverdajn kapon kaj suprajn partojn krom la pintoj de la triarangaj flugilplumoj, kiuj estas blankaj. La gorĝo kaj brusto estas brile oranĝec-ruĝaj, kontrastante kun la cetero de la subaj partoj, kiuj estas verdaj, la meza ventro estas nuanca per flava. La supraj partoj de la plenkreska ino similas al tiuj de la masklo, la brusto estas verda kaj la ventro estas strieca per verda kaj flava. Ĉe ambaŭ seksoj, la irisoj estas palgrizaj, la beko roz-oranĝa kun malhela pinto, kaj la kruroj oranĝaj. Ridgely, Robert S.; Tudor, Guy (2009). Field Guide to the Songbirds of South America: The Passerines. University of Texas Press. pp. 504–506. ISBN 978-0-292-71748-0.  Ĉi tiu birdo povus esti konfuzita kun la skarlatbrusta kotingo (Pipreola frontalis), sed tiu specio estas pli granda kaj la ventro de la masklo estas malpli verda. van Perlo, Ber (2015). Birds of South America Passerines. Princeton University Press. p. 226. ISBN 978-0-691-16796-1. 

Disvastiĝo kaj habitato
La ruĝgorĝa kotingo estas endemia de la eosta deklivo de Andoj, de suduesta Kolombio, Ekvadoro kaj Peruo. Ĝi vivas en humidaj antaŭmontaj arbaroj, je 600-1500 m.

Referencoj

Kategorio:Kotingedoj
Kategorio:Paseroformaj
Kategorio:Birdoj de Peruo